* Ek moet sê. Die een man by die lisensiekantoor het respek vir ‘n oumens. My pa is 77 en hy het hom so mooi gehelp. Dit was nie vir hom nodig om nog ‘n uur in die ry te staan nie. Baie dankie vir puik diens! Wens net ek kan sy naam onthou. Hy is egter by die oogtoets-afdeling.
* Goeie more. Ek wil asb. ‘n versoek rig aan al die padvarke op die Vischgat-pad. Dit is ‘n grondpad vol los klippe. Ry stadiger asb. julle beskadig mense se voertuie wat respek vir hulle eie en ander se voertuie het. Die ou met die silwer Amarok. Jy jaag die hel uit jou voertuig en my windskerm is deur die klippe wat jy opgeskiet het in sy glorie in… Daar gaan my geen-eis bonus! Linda Marx.
* Hi Ronel van die Kankerbossie. Baie dankie vir die verligting wat dit gebring het vir my asemhaling en rustelose bene na twee weke se gebruik. Gert. 082 688 4712.
* Ek besluit toe mos Sondag om my vrou so ‘n bietjie te bederf vir Moedersdag en laat haar toe om my grassnyer te gebruik, toe maak die bure albei kante ‘n helse bohaai daaroor. Toe vat ek die masjien weg en dadelik het die bure bedaar. Ek besef toe eers heelwat later hulle kon haar nie meer sien nie, aangesien sy soos gewoonlik op haar knieë besig is om die gras met die heiningskêr te sny. Wel ten minste het ek heeldag die TV remote vir myself gehad.
(Ons hoop sy gun jou die voorreg om op Vadersdag die hele week se wasgoed met die hand te was! Red).
* B. Grové, miskien moet jy twee keer dink voor jy kommentaar lewer. Die fietse wat gevra is, is vir kinders wie se pa oorlede is. Hulle kyk na ander kinders op fietse.
* Kan iemand vir my sê wat het geword van die ou man wat altyd op die hoek van Langenhoven- en Faradaystraat gebedel het. Hy het altyd ‘n ligbruin trui aangehad?
(Vaalweekblad plaas die name met graagte as dit deur die skool of ouers wat foto’s instuur, verskaf word – Sportredakteur).